Jeff Bridges

**Jeffrey Leon Bridges** (s. 4. joulukuuta 1949 Los Angeles, Kalifornia) on yhdysvaltalainen näyttelijä ja Oscar-voittaja. Hänen isänsä Lloyd Bridges ja veljensä Beau Bridges ovat myös näyttelijöitä. Hänen tunnetuimpia elokuviaan ovat muun muassa *[[Viimeinen elokuva]]*, *[[Rajut kaverit]]*, *[[King Kong (vuoden 1976 elokuva)|King Kong]]*, *[[Portti ikuisuuteen]]*, *[[Starman (elokuva)|Starman]]*, *[[Loistavat Bakerin pojat]]*, *[[Tilaa rakkaudelle]]*, *[[Big Lebowski]]*, *[[Iron Man (elokuva)|Iron Man]]*, *[[Crazy Heart]]* ja *[[Kova kuin kivi (vuoden 2010 elokuva)|Kova kuin kivi]]* sekä *[[Tron]]*-elokuvat. Hän on ollut uransa aikana neljä kertaa ehdolla Oscar-palkinnon saajaksi ja voitti palkinnon viidennellä ehdokkuudellaan, roolistaan *Crazy Heartissa*. Hän sai oman nimikkotähden Hollywood Walk of Famelle vuonna 1994.

## Ura
Jeff Bridges teki ensiesiintymisensä valkokankaalla vauvana äitinsä Dorothyn sylissä elokuvassa *[[Ehdonalaiseen vapauteen]]*. Sen jälkeen kun Jeff Bridges oli palvellut rannikkovartiostossa, hän opiskeli näyttelemistä HB Studiolla. Bridgesin ensimmäinen menestysrooli oli rooli Peter Bogdanovichin ohjauksessa *[[Viimeinen elokuva]]* (1971), josta hän sai uransa ensimmäisen Oscar-ehdokkuuden. *[[The New Yorker]]* -lehden kriitikko Pauline Kael kirjoitti *Viimeisen elokuvan* arvostelussa, että Bridgesista oli tullut jo nyt yksi Hollywoodin historian luonnollisimmista näyttelijöistä.

Bridgesin näyttelijän lahjat saivat lisää arvostusta *Viimeistä elokuvaa* seuranneiden projektien jälkeen. John Hustonin elokuvassa *[[Fat City – kova kaupunki]]* (1972) hän esitti vaikeuksissa ollutta nyrkkeilijää ja Robert Bentonin esikoisohjauksessa *[[Paha porukka]]* huijaria sisällissodan jälkeisessä Lännessä.

Michael Ciminon esikoisohjauksessa *[[Rajut kaverit]]* (1974) Bridges esiintyi Clint Eastwoodin rinnalla. Bridges sai elokuvasta uransa toisen Oscar-ehdokkuuden parhaasta miessivuosasta. Hänen roolisuorituksensa jätti Eastwoodin jälkeensä, ja hänestä puhuttiin jo seuraavana suurena tähtenä. Bridges teki kuitenkin 1970-luvun lopussa muutamia huonoja elokuvia, kuten vuoden 1976 uusintaversio *[[King Kong (vuoden 1976 elokuva)|King Kong]]* ja vuoden 1980 elokuva *[[Portti ikuisuuteen]]*, joka muistetaan yhtenä Hollywoodin kautta aikojen suurimmista taloudellisista epäonnistumisista.

Bridges palasi kuitenkin 1980-luvulla takaisin laatuelokuviin. Vuonna 1982 hän esiintyi Disneyn tieteiselokuvassa *[[Tron]]*, joka oli ensimmäisiä elokuvia, joissa käytettiin runsaasti tietokonegrafiikkaa. 1980-luvun puolivälissä Bridges esiintyi muutamassa elokuvassa, jotka pärjäsivät erityisen hyvin taloudellisesti. Taylor Hackfordin *[[Kaikki pelissä (vuoden 1984 elokuva)|Kaikki pelissä]]*, joka perustui löyhästi vuoden 1947 elokuvaan *[[Varjot menneisyydestä]]*, ilmestyi 1984, jolloin valmistui myös tieteisdraama *[[Starman (elokuva)|Starman]]*. Vuonna 1985 ilmestyi lakijännäri *[[Viiltävä terä]]*. *Starmanista* Bridges sai ensimmäisen kerran Oscar-ehdokkuuden parhaasta miespääosasta.

Bridges esitti Francis Ford Coppolan elokuvassa *[[Tucker – mies ja unelma]]* (1988) liikemies Preston Tuckeria. Hän esiintyi siinä yhdessä isänsä Lloydin kanssa. Seuraavana vuonna ilmestyi kehuttu *[[Loistavat Bakerin pojat]]*, jossa pääosissa olivat Jeff ja Beau Bridges. Heidän vastanäyttelijänään oli Michelle Pfeiffer. Bridges palasi elokuvassa *[[Texasville – unohduksen maa]]* *Viimeisen elokuvan* rooliin. Elokuva oli pettymys. Vaikka Bridgesin elokuvien menestys vaihteli, hän sai edelleen kehuja roolisuorituksistaan. 1990-luvun alkuun mahtuvat roolit elokuvissa *[[Fisher King]]*, *[[Sydämensärkijöitä]]* ja *[[Peloton (elokuva)|Peloton]]*. Vuoden 1998 Coenin veljesten draamakomediassa *[[Big Lebowski]]* Bridges esitti työtöntä ja rasvahiuksista "The Dudea", jonka elokuvan kertojaääni sanoi olevan "Los Angelesin piirikunnan laiskin mies". Bridges esiintyi seuraavaksi jännityselokuvassa *[[Kavahda naapuriasi!]]*.

Vuonna 2000 *[[Premiere]]*-lehti julkaisi Bridgesin valokuvia, joita hän oli ottanut elokuviensa kuvaustauoilla, ja samana vuonna Bridges julkaisi ensimmäisen musiikkialbuminsa *Be Here Now*. Vuonna 2000 ilmestyi myös poliittinen draama *[[Kandidaatti (vuoden 2000 elokuva)|Kandidaatti]]*, jossa Bridges esitti petollista ja manipuloivaa Yhdysvaltain presidenttiä Jackson Evansia. Bridges sai roolistaan neljännen Oscar-ehdokkuutensa. Vuoden 2001 elokuvassa *[[K-Pax]]* Bridges näytteli psykiatri Mark Powellia, jonka potilas (Kevin Spacey) väittää olevansa humanoidi.

Bridges esitti elokuvassa *[[Seabiscuit – amerikkalainen legenda]]* liikemies Charles S. Howardia. Hänen seuraaviin projekteihinsa lukeutuivat *[[Tideland]]*, *[[Stick It]]* ja äänirooli animaatioelokuvassa *[[Surf’s Up – tyrskyn ratsastajat]]*. Bridges ei ollut esiintynyt vuosiin suurissa studioelokuvissa, kunnes hän sai roolin sarjakuvafilmatisoinnista *[[Iron Man (elokuva)|Iron Man]]*, jossa hänen roolihahmonsa Obadiah Stane oli suuren asevalmistajan varajohtaja. Vuonna 2009 Bridgesiltä ilmestyivät poliittinen satiiri *[[Vuohia tuijottavat miehet]]* ja *[[Crazy Heart]]*, jossa hän esitti alkoholisoitunutta countrylaulajaa, joka saa uutta elinvoimaa nuorelta toimittajalta ja lupaavalta muusikolta. Hän on saanut roolisuorituksestaan useita palkintoja ja ehdokkuuksia. Bridges voitti *Crazy Heartista* muun muassa Golden Globen, Oscarin ja SAG-palkinnon.

Vuonna 2010 Bridges esiintyi kahdessa merkittävässä elokuvassa. Elokuvassa **' hän palasi vuoden 1982 tieteiselokuvan ''Tron'' maailmaan. Elokuvassa ''[[Kova kuin kivi (vuoden 2010 elokuva)|Kova kuin kivi]]'', joka perustuu jo aiemmin filmatisoituun romaaniin. [[Kova kuin kivi (vuoden 1969 elokuva)|Vuoden 1969 versiosta]] [[John Wayne]] sai Oscarin samasta roolista.

== Yksityiselämä ==
Bridges on ollut naimisissa Susan Gestonin kanssa vuodesta 1977 lähtien, ja heillä on kolme lasta. Bridgesillä [[Lääketieteellinen diagnoosi|diagnosoitiin]] vuoden 2020 lokakuussa [[lymfooma]] eli imusolmukesyöpä, jonka hoidot on aloitettu.

==Valikoitu filmografia==
* ''[[Viimeinen elokuva]]'' (The Last Picture Show, 1971)
* ''[[Fat City – kova kaupunki]]'' (Fat City, 1972)
* ''[[Paha porukka]]'' (Bad Company, 1972)
* ''[[Kilparatojen sankari]]'' (The Last American Hero, 1973)
* ''[[Rajut kaverit]]'' (Thunderbolt and Lightfoot, 1974)
* ''[[Cowboy Hollywoodissa]]'' (Hearts of the West, 1975)
* ''[[Loputon treeni]]'' (Stay Hungry, 1976)
* ''[[King Kong (vuoden 1976 elokuva)|King Kong]]'' (King Kong, 1976)
* ''[[Joku murhasi hänen miehensä]]'' (Somebody Killed Her Husband, 1978)
* ''[[Kyltymättömät]]'' (Winter Kills, 1979, esitetty Suomessa myös nimillä ''Salaliitto'' ja ''Viimeinen viesti'')
* ''[[Portti ikuisuuteen]]'' (Heaven's Gate, 1980)
* ''[[Cutterin kosto]]'' (Cutter's Way, 1981)
* ''[[Tron]]'' (Tron, 1982)
* ''[[Suutele minua jäähyväisiksi]]'' (Kiss Me Goodbye, 1982)
* ''[[Viimeinen yksisarvinen]]'' (The Last Unicorn, 1982)
* ''[[Kaikki pelissä (vuoden 1984 elokuva)|Kaikki pelissä]]'' (Against All Odds, 1984)
* ''[[Starman (elokuva)|Starman]]'' (Starman, 1984, esitetty Suomessa myös nimellä ''Vieras tähtien takaa'')
* ''[[Viiltävä terä]]'' (Jagged Edge, 1985)
* ''[[8 miljoonaa tapaa kuolla]]'' (8 Million Ways to Die, 1986)
* ''[[Ankea aamu]]'' (The Morning After, 1986)
* ''[[Nadine – luodinkestävä rakkaus]]'' (Nadine, 1987)
* ''[[Tucker – mies ja unelma]]'' (Tucker: The Man and His Dream, 1988)
* ''[[Nähdään aamulla]]'' (See You in the Morning, 1989)
* ''[[Loistavat Bakerin pojat]]'' (The Fabulous Baker Boys, 1989)
* ''[[Texasville – unohduksen maa]]'' (Texasville, 1990)
* ''[[Fisher King]]'' (The Fisher King, 1991)
* ''[[Sydänmensärkijöitä]]'' (American Heart, 1992)
* ''[[Pelon hetket]]'' (The Vanishing, 1993)
* ''[[Peloton (elokuva)|Peloton]]'' (Fearless, 1993)
* ''[[Räjähdyspisteessä]]'' (Blown Away, 1994)
* ''[[Villi-Bill]]'' (Wild Bill, 1995)
* ''[[Myrskyn todistajat]]'' (White Squall, 1996)
* ''[[Tilaa rakkaudelle]]'' (The Mirror Has Two Faces, 1996)
* ''[[Big Lebowski]]'' (The Big Lebowski, 1998)
* ''[[Kavahda naapuriasi!]]'' (Arlington Road, 1999)
* ''[[Simpatico – korkein panoksin]]'' (Simpatico, 1999)
* ''[[Kandidaatti (vuoden 2000 elokuva)|Kandidaatti]]'' (The Contender, 2000)
* ''[[Rikospaikalla (elokuva)|Rikospaikalla]]'' (Scenes of the Crime, 2001)
* ''[[K-PAX]]'' (K-PAX, 2001)
* ''[[Seabiscuit – amerikkalainen legenda]]'' (Seabiscuit, 2003)
* ''[[Amatöörit]]'' (The Moguls, 2005)
* ''[[Surf’s Up – tyrskyn ratsastajat]]'' (Surf’s Up, 2007)
* ''[[Iron Man (elokuva)|Iron Man]]'' (2008)
* ''[[Koiran vuosi (elokuva)|Koiran vuosi]]'' (''A Dog Year'', 2009)
* ''[[Vuohia tuijottavat miehet]]'' (''The Men Who Stare Goats'', 2009)
* ''[[Crazy Heart]]'' (2009)
* **' (2010)
* *[[Kova kuin kivi (vuoden 2010 elokuva)|Kova kuin kivi]]* (*True Grit*, 2010)
* *[[The Giver]]* (2014)
* *[[Seventh Son]]* (2015)
* *[[Hell or High Water]]* (2016)
* ** (2025)

## Lähteet

## Aiheesta muualla

*Viralliset sivut
*
*Jeff Bridges NNDB:ssä 
*